runetrust/blame-folketinget-dk huggingface dataset:
Christoffer Aagaard Melson (V), 2023-11-24:
Indirekte letter det jo selvfølgelig byrderne for erhvervslivet, også når deres medarbejdere skal betale noget mindre i skat.
Det gør det jo mere attraktivt at arbejde i Danmark, og det forbedrer jo også virksomhedernes konkurrencevilkår, at man letter beskatningen på arbejde.
Derudover har vi også sagt, at vi vil lette skatten på generationsskifte, og vi har også en ambition om at generelt at lette byrderne for erhvervslivet, også administrativt, som det her er.
Så samlet set kan jeg sagtens stå på mål for, at vi kommer til at lette byrderne for erhvervslivet.
Lars Boje Mathiesen (UFG), 2023-11-24:
For i den skattereform, der kommer, er der altså noget beskæftigelsesfradrag og noget andet til borgerne; der er ikke lettelser til erhvervslivet.
Så her øger man altså omkostningerne for potentielt 2,5 mia. kr., og jeg har ikke set noget i regeringens forslag om, at man letter byrderne for erhvervslivet.
Så når ordføreren står og siger det, vil jeg godt have et konkret svar i forhold til det.
For ellers er det simpelt hen ukorrekt, hvad ordføreren står og siger fra talerstolen.
Christoffer Aagaard Melson (V), 2023-11-24:
Først og fremmest er det her jo – og det viser spændet her også allerede – nogle omkostninger, der er forbundet med meget stor usikkerhed.
Og derfor står der også i lovforslaget, at vi vil følge op med en efterfølgende måling, bl.a. fordi den her måling er baseret på, at alle skal tidsregistrere hver dag, og sådan mener vi som sagt ikke at lovforslaget skal forstås.
Men samlet set har vi jo i regeringen en politik om, at vi gerne vil forbedre vilkårene for vores erhvervsliv.
Det er også derfor, vi med vores iværksætterpakke kigger på at forbedre rammevilkårene for erhvervslivet.
Vi kigger også på generationsskifteskatten for at forbedre rammevilkårene for erhvervslivet.
Så samlet set kommer regeringen til og fører regeringen jo en politik, der letter byrderne for erhvervslivet.
Derfor er det selvfølgelig alligevel ærgerligt, hvis noget trækker i den anden retning, men jeg håber og tror ikke på, at det går helt så galt som det, der er lavet i det her estimat.
Lars Boje Mathiesen (UFG), 2023-11-24:
Hvis vi lige forholder os til det lovforslag, som regeringen har fremsat, siger man, at det er 500 mio. kr. i omstillingsomkostninger og løbende et sted mellem 990 mio. kr. og 2,4 mia. kr. årligt i øgede administrationsomkostninger.
Mit spørgsmål til Venstre, også som repræsentant for regeringen, er: Hvad har regeringen helt konkret tænkt sig at gøre for at kompensere erhvervslivet i forhold til de her midler, således at det ikke bliver en øget omkostning og en øget skat til erhvervslivet, som bliver væltet over på forbrugerne?
Hvad vil man gøre for at kompensere?
Sólbjørg Jakobsen (LA), 2023-11-24:
Jeg har faktisk snakket med DA om den her dom også, og de synes også, det er noget juks, men de kan jo ikke gøre noget, for de er ikke politikere.
De kan ikke stille sig på bagbenene eller kæmpe imod det, men det kan vi.
Det er ikke deres job.
De gør, hvad de skal, og det har jeg også kvitteret for; det er jo dejligt, at de sammen med de øvrige har taget stilling til og ansvar for den her aftale.
Men der er jo ingen på det danske arbejdsmarked, der har efterspurgt det her.
Politisk har vi et ansvar, ikke DA.
Per Larsen (KF), 2023-11-24:
Tak for det, formand.
Også tak til fru Sólbjørg Jakobsen for at tilkendegive, at vi i Det Konservative Folkeparti er skeptisk i forhold til det her forslag.
Lovforslag nr. L 68 handler jo om gennemførelse af arbejdstidsdirektivet og lov om arbejdsretter og faglige voldgiftsretter.
Mere konkret handler det om indførelse af registreringskrav og mulighed for at fravige reglerne om maksimal ugentlig arbejdstid.
Hos Konservative er vi især betænkelige ved, hvad det kan medføre for små og mellemstore virksomheder af arbejdsbyrder.
De erhvervsøkonomiske konsekvenser af forslaget er tydelige.
Vi påfører altså virksomhederne mere administration, som om erhvervslivet ikke har byrder nok i forvejen.
Det skal siges, at vi påskønner den indsats, som arbejdsmarkedets parter har gjort, for at enderne kan mødes, og derfor er vi også glade for, at der er indgået aftale mellem aktørerne, og at man har forsøgt at opnå den mest lempelige model for virksomhederne.
Men det ændrer ikke ved, at de administrative byrder er tunge.
Samtidig står vi med en dom fra EU-Domstolen, og der er simpelt hen tale om, at lovændringen er nødvendiggjort af EU-dommen fra 2019, som siger, at arbejdstiden skal registreres.
Så her står vi med en kontrast mellem EU og vores hjemlige forhold.
Det er umiddelbart ikke et smidigt forslag, og vi forbeholder os retten til at afveje, hvad udvalgsbehandlingen kan medføre af manøvremuligheder.
Tak for ordet.
Astrid Carøe (SF), 2023-11-24:
Tak for det.
Formålet med lovændringen her er at nedbringe summen af uhævede feriepengene ved at genindføre den tidligere ferielovs bagateludbetalingsregler.
Forslaget vil have en positiv effekt på antallet af lønmodtagere med uhævede feriepenge, der har vist sig markant større end forventet ved overgangen til samtidighedsferie.
Derudover vil forslaget forenkle administrationen hos arbejdsgivere med indefrosne beløb i Lønmodtagernes Feriemidler og hos a-kasserne.
SF er overordnet positive over for forslaget, men er ligesom FH og Forhandlingsfællesskabet bekymret over, at lønmodtagere, der har modtaget en uanmodet udbetaling fra FerieKonto, kan risikere et tilbagebetalingskrav, uagtet pengene er modtaget i god tro.
Det vil vi spørge ind til i udvalgsbehandlingen.
Vi noterer os dog, at beskæftigelsesministeren ikke forventer, at forslaget vil medføre tilbagebetalinger i et større omfang.
SF er positive over for forslaget, og jeg skulle hilse fra Enhedslisten og sige, at det er de også.
Christoffer Aagaard Melson (V), 2023-11-24:
Tak for ordet.
I forbindelse med den nye ferielov er der kommet et uhensigtsmæssigt stort beløb af uhævede feriepenge.
Det finder vi i Venstre problematisk.
Ens optjente feriepenge bør man selvfølgelig få udbetalt.
Derfor er det også glædeligt, at dette lovforslag nu vil genindføre en bagatelgrænse for uhævede feriepenge tilpasset samtidighedsferien.
Det vil konkret betyde, at mange danskere vil få udbetalt de feriepenge, som de gennem deres arbejde selv har optjent.
Det er vigtigt, at man kan høste frugten af ens hårde arbejde, og derfor ser Venstre det også som positivt, at vi med lovforslaget allerede på den korte bane sørger for, at mange danskere får flere af deres egne penge udbetalt.
Det er en god udvikling i den rigtige retning.
Med lovforslaget sigter vi også efter en administrativ forenkling af diverse områder, hvad angår tilgodehavende feriemidler.
Tekniske præciseringer skal gøre reglerne mere tydelige og gøre administrationen lettere for arbejdsgiverne, Lønmodtagernes Feriemidler og Lønmodtagernes Garantifond.
Det er et vigtigt sigte, at administrative opgaver bliver mere simple at udføre.
Så selv om vi med forslaget jo ikke kommer helt i mål og vi også gerne fremadrettet vil diskutere med Folketinget, hvad vi kan gøre af yderligere tiltag, er det her et lovforslag, der trækker tingene i den rigtige retning, både i forhold til administrativt bøvl, og i forhold til at danskerne får flere midler udbetalt.
Med de ord kan vi støtte op om lovforslaget.
Thomas Skriver Jensen (S), 2023-11-24:
Næh, hvis der var noget, der var træls som ung familie, kunne jeg da forestille mig, det var, hvis det havde kradset lidt i pengepungen i løbet af året og man havde brugt sine feriepenge, når man nåede frem til sommerferien, og så kunne konstatere, at der ikke længere var råd til at holde fri med sine børn.
Det synes jeg er et vigtigt princip.
Kim Edberg Andersen (NB), 2023-11-24:
Jeg ved godt, at især venstreorienterede har det her med, at staten ved bedst, og at derfor gør vi det her, og så kan man tage plusserne og minusserne og veje det på vægtskålen.
Men hvis der er noget, der er rigtig træls, er det vel også, at man som ung familie bliver nødt til at holde ferie, hvis det, man har behov for, faktisk er en ny barnevogn.
Så kunne man tage 1 uges ferie ud og arbejde, sådan at man det år kun holdt 5 ugers ferie.
Man havde fået pengene, men man havde frihed til at arbejde for dem.
Så det er lidt det der med, om der ikke er situationer, hvor feriereglerne, sådan som vi har sat dem sammen nu, egentlig umyndiggør danskerne, og er det virkelig ønskværdigt?
Thomas Skriver Jensen (S), 2023-11-24:
Tak for at præcisere, og jeg beklager over for hr. Lars Boje Mathiesen, hvis det også var det, der var hans spørgsmål, og jeg bare ikke forstod det.
Altså, jeg holder fast i min bekymring, i forhold til at der er nogle mennesker, som, hvis de bare fik alle pengene udbetalt, også selv om der var et krav om at holde ferie, ikke ville gøre det alligevel.
Det har jeg jo selv oplevet.
Jeg har selv oplevet kollegaer, som, når det kradser lidt, går ud på arbejdsmarkedet og leder efter veje uden om systemet, og det synes jeg er ærgerligt.
Jeg synes, det er et vigtigt princip, at man skal holde sin ferie, og jeg tror, at det, at vi opkræver pengene, for at folk så kan søge om dem, er med til at gøre, at folk rent faktisk holder ferie.
Kim Edberg Andersen (NB), 2023-11-24:
Tak for det.
Det, vi spørger ind til, er jo, hvorfor ordføreren mener, at mennesker ikke er selvstændige nok til at have pengene på deres konto og så holde ferien.
For vi er enige om, at det er sundt at holde ferie.
I gamle dage, dengang jeg var ung, skulle vi ikke søge om det.
Der fik vi bare en check, og så skulle vi så have arbejdsgiverne til at skrive under på det.
Nu skal jeg faktisk ind at tigge lidt om dem, og det er jo det, der egentlig er meget mærkeligt, altså at jeg skal ind at tigge om at få mine egne penge.
Men det med ferie er vi enige om: Alle mennesker har godt af en gang imellem at holde noget ferie.
Thomas Skriver Jensen (S), 2023-11-24:
Jeg synes, det er fornuftigt.
Jeg har aldrig oplevet, at det har været et problem, at man skulle ind og søge om sine feriepenge, når man skulle holde ferie, så jeg har svært ved at se, hvad problemet med den løsning, vi har nu, er.
Lars Boje Mathiesen (UFG), 2023-11-24:
Jamen det er jo lidt et vrøvleargument, undskyld udtrykket, for man kan jo sagtens bevare reglen om, at man skal holde ferie, og så stadig væk sige, at folk bare får deres penge.
Her beholder man jo folks penge.
Man kan vel stadig væk godt beholde princippet om, at folk skal holde ferie.
Men hvorfor skal man holde deres penge indtil da?
Thomas Skriver Jensen (S), 2023-11-24:
Som tidligere tillidsrepræsentant er jeg bare nødt til at sige, at hvis man sagde, at pengene 100 pct. blev sendt ud til folk, og ikke bandt dem op på, at folk også var nødt til at holde ferie, ville der være nogle mennesker, der ikke ville få holdt ferie.
Det ville gå ud over nogle familier, og det ville højst sandsynligt være dem, hvor det kradsede mest i pengepungen i forvejen.
Jeg synes, det er et vigtigt princip i vores samfund, at man husker, når man går på arbejde, også en gang imellem at holde ferie.
Derfor synes jeg, det er et sundt signal at sende herindefra, at vi mener, man skal holde ferie, når man går på arbejde, for det er med til at gøre, at man er sundere i løbet af sit arbejdsliv, at man kan blive længere på arbejdsmarkedet og bidrage.
Det kræver, at man får lov til også at holde fri.
Det synes jeg er et vigtigt princip.
Charlotte Munch (DD), 2023-11-24:
Formålet med forslaget er at nedbringe omfanget af uhævede feriepenge ved at genindføre den tidligere ferielovs bagudbetalingsregler samt foretage en teknisk præcisering og justering.
Konkret foreslås det, at der genindføres en bagudbetalingsregel, så beløb under 5.000 kr. før skat og arbejdsmarkedsbidrag udbetales automatisk efter ferieafholdelsesperiodens udløb, hvis beløbet relaterer sig til et ophørt ansættelsesforhold, optjent ferie ud over 4 uger eller afholdt ferie.
Det foreslås desuden, at beløb op til 2.500 kr. kan udbetales ved lønmodtagerens fratrædelse.
Arbejdsgivere skal ikke længere årligt bekræfte, at ikke forfaldne tilgodehavende feriemidler beholdes i virksomheden.
Generelt er der tale om en mere smidig ordning for udbetaling af feriemidler, der i højere grad bliver automatiseret, når der er tale om mindre beløb.
I Danmarksdemokraterne ser vi positivt på en forenkling af den administrative byrde for arbejdsgiveren, som med dette forslag slipper for årligt at skulle bekræfte, at ikkeforfaldne tilgodehavende feriemidler beholdes i virksomheden.
Samtidig er det positivt, at lønmodtageren i fremtiden slipper for aktivt at skulle søge om udbetalinger af mindre feriemiddelbeløb.
Men vi mener nu alligevel, at der er langt flere fordele i forslaget, hvilket gør, at vi støtter det.
Så ved jeg ikke, om jeg må hilse fra Konservative og sige, at de også stemmer for, eller om de lige pludselig kommer flyvende ind her fra højre.
Lars Boje Mathiesen (UFG), 2023-11-24:
Mener Danmarksdemokraterne, at det skal afskaffes, eller skal man bevare det nuværende system?
Ane Halsboe-Jørgensen (S), 2023-11-24:
Tak for ordet.
Det er jo på ryggen af den nye ferielov, som blev indført i 2020.
Den har medført, at der er en stor sum uhævede feriepenge, og det har aldrig været hverken hensigten eller ønsket.
Derfor er det her lovforslag også et forsøg på at gøre noget, så flere af de penge kommer tilbage til de mennesker, som har tjent dem.
Og det betyder, at mange lønmodtagere automatisk vil få deres uhævede feriepenge udbetalt, og det er jeg glad for at kunne fornemme i Folketingssalen her i dag at der er bred opbakning til.
Det er en løsning på den korte bane, men vi vil faktisk også meget gerne på den lidt længere bane overveje, om der kan gøres yderligere for, at de uhævede feriepenge i større omfang kan udbetales til lønmodtagerne.
Med det her er et rigtig godt skridt i den rigtige retning, i hvert fald i første omgang.
Og jeg synes, der er fundet en god balance mellem hensynet til arbejdsgivernes administration og hensynet til lønmodtagerne, herunder hensynet til en god forvaltning af lønmodtagernes tilgodehavende feriemidler.
Så alt i alt vil jeg sige tak for opbakningen og en effektiv behandling med positive tilkendegivelser fra både højre og venstre.
Jeg ser frem til den videre udvalgsbehandling.
Lars Boje Mathiesen (UFG), 2023-11-24:
Ja, feriepenge: Findes der en større umyndiggørelse af danskerne end via feriepengesystemet?
Nej, det gør der næppe.
Det svarer til det der med fredagsslik til børnene – og det er jo fredag i dag – hvor man lige giver dem lidt ad gangen, for hvis man giver dem hele skålen, så spiser de nok det hele.
Men danskerne er ikke børn på en fredag aften.
Danskerne kan godt, og de kan mere, end politikerne giver dem lov til.
Jeg synes, det er dejligt, at folk gerne vil holde ferie, men der er ingen grund til, at de ikke skal have alle deres penge udbetalt og have deres løn udbetalt, når de har tjent pengene.
Det er en umyndiggørelse og en klientgørelse, at staten på den måde siger: Nej, I magter søreme ikke at have jeres penge, så vi beholder dem lige, og så kan I få dem udbetalt, når I når dertil, for så kan I jo bruge dem til ferie.
Men der er jo ikke noget krav om, at feriepengene, når de så får dem udbetalt, skal bruges på ferie; der kan folk jo bruge dem på, hvad de vil.
Derfor er det et fuldstændig nytteløst system at have, og det burde afskaffes.
Jeg tror på, at danskerne kan mere, end politikerne giver dem lov til, så derfor skal feriepengesystemet afskaffes.
Kim Edberg Andersen (NB), 2023-11-24:
Jeg har forberedt en lang tale, desværre for dem, der havde planer her senere.
Jeg vil godt rose de tidligere ordførere for for en gangs skyld at lave hurtig lovbehandling herinde.
Nye Borgerlige støtter naturligvis forslaget.
Nikoline Erbs Hillers-Bendtsen (ALT), 2023-11-24:
I Alternativet støtter vi også lovforslaget, som gør det lettere at udbetale feriepenge.
Og jeg holder mig ved det, så vi kan få weekend alle sammen.
Alex Ahrendtsen (DF), 2023-11-24:
Tak, formand.
Dansk Folkeparti støtter lovforslaget.
Katrine Robsøe (RV), 2023-11-24:
Tak for det.
Radikale Venstre støtter naturligvis også lovforslaget.
Så Radikale Venstre stemmer for forslaget.
Sólbjørg Jakobsen (LA), 2023-11-24:
Mange tak.
Det her lovforslag er en rigtig god idé.
Der er tale om en forenkling, og det forventes, at der kan spares mange ting.
Så derfor støtter Liberal Alliance forslaget.
Lars Boje Mathiesen (UFG), 2023-11-24:
Og så vil jeg da gerne hjælpe Danmarksdemokraterne ved at fremsætte et beslutningsforslag om at afskaffe feriepengesystemet, for så kan vi jo finde ud af, hvad Danmarksdemokraternes holdning til det er.
Charlotte Munch (DD), 2023-11-24:
Tak for spørgsmålet.
Jeg sad jo og lyttede før, da ordføreren stillede et lignende spørgsmål.
Jeg er sådan set grundlæggende liberal og mener jo, at der er mange gode ting i det her med, at man selv kan administrere sine feriemidler.
Men jeg må også sige, at vi jo, som ordføreren selv sagde, er et nyt parti, og at det altså ikke lige er noget, vi har haft oppe, altså om man skal beholde sine feriemidler selv eller administrere dem selv.
Men det var en god tale tidligere.
Lars Boje Mathiesen (UFG), 2023-11-24:
Nu slår ordføreren mig jo som sådan en person, som mener, at danskerne kan mere, end hvad Folketinget nogle gange giver dem lov til osv., og at vi bare skal smøge ærmerne op.
Hvorfor synes ordføreren det er en god idé, at vi har et feriepengesystem, hvor politikerne siger: Danskerne kan ikke selv råde over deres penge, så nu gemmer vi lige nogle af dem, og så kan de få dem en gang imellem, for de kan ikke selv råde over de her penge?
Astrid Carøe (SF), 2023-11-24:
Tak for spørgsmålet.
Jeg overvejede faktisk også at nævne det, men jeg hører nogle gange hos både kvinder, der har kvindesygdomme, og kvinder, der har nedsat fertilitet, en frustration over, at de ting altid bliver koblet.
Men jeg er helt enig i, at vi bør have meget bedre forskning i kvindesygdomme og også i, hvordan sygdomme påvirker kvinder.
Vi har også brug for mere forskning i specifikke kvindesygdomme, f.eks. endometriose, som ordføreren også nævnte.
Det kan også have en betydning i forhold til nedsat fertilitet, men det kan også være enormt smertefuldt for folk, der slet ikke ønsker at få børn.
Derfor hører jeg nogle gange, at folk bliver trætte af, at man altid laver den kobling, for kvinder er jo meget mere end bare mennesker, der ønsker at få børn – de er også en krop bare i sig selv, uden at det behøver at handle om fertilitet.
Jeg håber, det gav mening.
Nikoline Erbs Hillers-Bendtsen (ALT), 2023-11-24:
Var der et tilfælde, hvor vi havde 50 mio. kr. i hånden og der ikke var et krav om at skulle indføre en minimumsimplementering, så så jeg da gerne, at de penge blev brugt på noget helt andet, og at vi brugte dem meget bedre på at sikre, at flere fik en højere løn og bedre arbejdsvilkår ude i vores velfærdssystem.
Lars Boje Mathiesen (UFG), 2023-11-24:
Jeg spørger bare direkte, om man synes, at man skulle bruge pengene bedre, altså om man hellere ville have brugt de her penge på sosu-assistenter.
Jeg er godt klar over, at man synes, det er godt at være medlem af EU, men her spørger jeg bare konkret til, om man ikke hellere ville have brugt pengene på noget andet.
Nikoline Erbs Hillers-Bendtsen (ALT), 2023-11-24:
Jeg er glad for, at vi er en del af et fællesskab i EU, som gør, at vi generelt løfter kvaliteten af mange menneskers liv på tværs af nationer, og det gør en gang imellem, at vi som nation må gå på kompromis, selv om vi generelt har et velfungerende arbejdsmarked, og det gør også, at der kommer nogle tiltag som dem her.
Lars Boje Mathiesen (UFG), 2023-11-24:
Vi hører tit det her med, at pengene kun kan bruges en gang, når man vil argumentere for skattelettelser eller velfærd.
Her bliver pengene så brugt, ved at 50-100 mio. kr. i det offentlige bruges på øget administration.
Kunne de penge ikke være brugt langt bedre på at ansætte måske 200 sosu-assistenter?
Nikoline Erbs Hillers-Bendtsen (ALT), 2023-11-24:
Tak for ordet, formand.
I Alternativet kæmper vi generelt for at sikre, at når man går på arbejde i Danmark, skal det være meget mere fleksibelt, end det er i dag.
Der skal være større mulighed for at kunne indrette sit liv fleksibelt, så det giver mening i forhold til at få fritiden, familien og fællesskaberne til at fylde.
Men der er alligevel også nogle af tiltagene i det her lovforslag, som vi godt kan se en fordel i, for vi ser også, at det er fint nok, at man går mere på arbejde, hvis det er det, man ønsker, og hvis det giver mening i det enkelte tilfælde.
Så derfor kan vi godt støtte, at vi udvider mulighederne for nogle, i forhold til hvor meget de maksimalt kan arbejde i løbet af en uge.
Vi er selvfølgelig bekymrede for timeregistrering og tidsregistrering på arbejdspladsen, fordi det giver noget mere administration, men vi er også glade for at være en del af det fællesskab på tværs af nationer, som vi kalder EU.
Vi er glade for, at vi går sammen om at løfte nogle af de problemer, der kan være i medlemslandene.
Det betyder også, at vi engang imellem selv skal sluge nogle kameler, som vi ellers ikke ville sluge, og der må man nok sige, at det her er en af dem.
Men jeg tror også på, at der kan blive fundet en løsning, som ikke gør det for besværligt for nogle af de små virksomheder, som bliver ramt i dag, og særlig nogle af dem, som arbejder med frivillighed, hvor det kan være meget hårdt at skulle have mere administration.
Det håber jeg også at ministeren er opmærksom på, og jeg ser frem til det videre arbejde med lovforslaget for at finde den bedst mulige løsning, så flest muligt kommer godt igennem de nye tiltag.
Alex Ahrendtsen (DF), 2023-11-24:
Tak, formand.
I Dansk Folkeparti er vi jo store modstandere af, at EU skal blande sig i forhold på det danske arbejdsmarked, og i det her tilfælde er det endda dommere ved EU-Domstolen, der dikterer, at der skal laves ny lovgivning i Danmark på arbejdsmarkedsområdet.
Vi mener sådan set, at vi i Danmark har et virkelig godt system til at regulere arbejdsmarkedet, herunder sikre rimelige vilkår for både arbejdstagere og arbejdsgivere gennem frivillige aftaler.
Det skal vi værne om i stedet for at lade os diktere af Den Europæiske Union og deres papirnussere.
I Dansk Folkeparti har vi noteret os, at både arbejdsgivere og arbejdstagere overordnet støtter forslaget, som de ser værende i tråd med deres fælles forslag til implementering.
Vi noterer os også, at der ved implementeringen af det her forslag er taget højde for, at det i Danmark er arbejdstagerne og arbejdsgiverne, der aftaler løn og arbejdsvilkår.
Så vidt, så godt.
Men i Dansk Folkeparti er vi altså lodret imod, at EU skal blande sig i danske arbejdsmarkedsforhold og f.eks. kræve, at den enkelte lønmodtagers daglige arbejdstid skal registreres.
Vi anerkender formålet med at beskytte lønmodtagerne, men vi kan godt have betænkeligheder ved metoden.
Mange danskere ønsker et fleksibelt arbejdsliv med en fleksibel arbejdstid.
Det kan det her forslag være med til at besværliggøre.
I Dansk Folkeparti har vi fuld tiltro til, at man inden for den danske model og uden indblanding fra EU-papirnusserne kan sikre et arbejdsmarked, der beskytter arbejdstagerne, og derfor er vi principielt imod dette lovforslag og kommer til at stemme nej under tredjebehandlingen.
Tak for ordet.